मनमर्जियां (Manmarziya) यानी अपने धुन में सवार बिना किसी परवाह के अपनी ही मन की करता जाए. फिल्म की कहानी की शुरुआत भी कुछ इसी अंदाज में होती है. हॉकी खेलने वाली पंजाबी फैमिली में रूमी (तापसी पन्नू) भी एक खिलाड़ी होती है, लेकिन वह खेल छोड़कर बिंदास लाइफ जीने वाले डीजे विक्की संधु (विक्की कौशल) के प्यार में पागलों की तरह घूमना-फिरना शुरू कर देती है. रूमी के घरवाले जब उन्हें एक साथ पकड़ते हैं तो फिर कहानी में ट्विस्ट आ जाता है. इसी बीच रोनी (अभिषेक बच्चन) लंदन से आ टपकते है और फिर शुरु होती है फिल्म की असली कहानी. फिल्म में विक्की-रूमी जमकर मनमर्जियां करते हैं. वहीं दूसरी तरफ रोनी लव ट्रायंगल के बीच पिस कर रह जाते हैं.